钦定古今图书集成/理学汇编/经籍典/第037卷 > 《授李毂河南府参军充集贤校理制》
## 钦定古今图书集成/理学汇编/经籍典/第037卷 > 《授李毂河南府参军充集贤校理制》

李磎

敕李毂：书府皆以丞相为大学士，盖理化之本在焉。
而《集贤》尝鄙《仙殿》之称，时之论者，亦以为尤重。今大
学士谓尔毂儒学贤相之后，以进士擢科。今典籍散
亡，编简残缺，毂绍儒学之业，实进士之名。傥能讨寻
质正，请使校群书焉。予嘉而听之。